കോണ്ഗ്രസ് അയഞ്ഞപ്പോള് ജോജു മുറുകി, ആരോപണങ്ങള് പരസ്യമായി പിന്വലിക്കാതെ ഒത്തുതീര്പ്പിനില്ലെന്ന് നയം വ്യക്തമാക്കി നടന് മദ്യപിച്ച് സ്ത്രീകളോട് അപമര്യാദയോടെ പെരുമാറി, അസഭ്യം പറഞ്ഞു തുടങ്ങി ഗുരുതരമായ ആരോപണങ്ങളാണ് ജോജുവിനെതിരെ കോണ്ഗ്രസ് ഉന്നയിച്ചത്. ഇതെല്ലാം തൊണ്ട തൊടാതെ വിഴുങ്ങിക്കൊണ്ട് ഒത്തുതീര്പ്പിനു സാധ്യമല്ലെന്നാണ് ജോജു വൃക്തമാക്കുന്നത് കൊച്ചി: കോണ്ഗ്രസ് നേതാക്കളുമായി തല്ക്കാലം ഒത്തുതീര്പ്പിനില്ലെന്ന് ജോജു ജോര്ജ് തീര്ത്തു പറഞ്ഞു. നടന് മദ്യപിച്ച് സ്ത്രീകളോട് അപമര്യാദയോടെ പെരുമാറി, അസഭ്യം പറഞ്ഞു തുടങ്ങി ഗുരുതരമായ ആരോപണങ്ങളാണ് കോണ്ഗ്രസ് ഉന്നയിച്ചത്. ഇതെല്ലാം തൊണ്ട തൊടാതെ വിഴുങ്ങാന് തയ്യാറല്ലെന്നാണ് ജോജു വൃക്തമാക്കുന്നത്. കോണ്ഗ്രസ് നേതാക്കള് ഫോണില് വിളിച്ച് ഖേദം പ്രകടിപ്പിച്ചിട്ടുണ്ട്. പരസ്യമായി പ്രസ്താവന നല്കാനും അവര് തയ്യാറാണ്. പരസ്യമായ ഖേദ പ്രകടനം എന്തായാലും ഉണ്ടാവണം ജോജുവിന്റെ അഭിഭാഷകന് രഞ്ജിത്ത് മാരാര് പറഞ്ഞു. ഒത്തുതീര്പ്പിന് ചില വ്യവസ്ഥകള് ജോജു മുന്നോട്ട് വെച്ചു. കോണ്ഗ്രസ് നേതാക്കള് തനിക്കെതിരെ നടത്തിയ വ്യക്തിപരമായ പ്രസ്താവനകള് പരസ്യമായി പിന്വലിക്കണമെന്നാണ് ജോജു ജോര്ജിന്റെ നിലപാട്. അതീവഗുരുതരമായ ആരോപണങ്ങളാണ് കോണ്ഗ്രസ് ജോജുവിനെതിരെ ഉയര്ത്തിയത്. ഇതെല്ലാം പൊതുസമൂഹത്തിന് മുന്നിലുണ്ടെന്നും ഇത് പിന്വലിക്കണമെന്നുമാണ് ജോജു ആവശ്യപ്പെടുന്നത്. അങ്ങനെയെങ്കില് മാത്രം ഒത്തുതീര്പ്പിനെ കുറിച്ച് ആലോചിച്ചാല് മതിയെന്നാണ് ജോജുവിന്റെ നിലപാടെന്ന് ജോജുവിന്റെ അഭിഭാഷകന് രഞ്ജിത്ത് മാരാര് വ്യക്തമാക്കുന്നു. എന്തായാലും ഒത്തുതീര്പ്പ് സാധ്യത പൂര്ണമായും അടഞ്ഞിട്ടില്ല. കോണ്ഗ്രസ് നേതാക്കളില് നിന്ന് വരാനിരിക്കുന്ന പ്രസ്താവനയെ ആശ്രയിച്ചായിരിക്കും കേസിന്റെ ഭാവി നടപടികള് എന്ന സൂചനയാണ് രഞ്ജിത്ത് മാരാര് നല്കുന്നത്. ഡി.സി.സി യോഗം നടക്കുകയാണ്. യോഗത്തിന് ശേഷം കേസുമായി ബന്ധപ്പെട്ട പ്രസ്താവന ഉണ്ടാവുമെന്നാണ് പ്രതീക്ഷിക്കുന്നത്. ഇത് ജോജുവിന് കൂടി അംഗീകരിക്കാനാവുന്നതാണെങ്കില് കേസുമായി ബന്ധപ്പെട്ട നടപടികള് അവസാനിപ്പിക്കും. അല്ലാത്തപക്ഷം കേസ് ശക്തമായി മുന്നോട്ട് കൊണ്ടുപോകാനാണ് ജോജു ജോര്ജിന്റെ തീരുമാനം.